**2024 йил январ-декабрь ойлари давомида “Ўзбек геология қидирув” АЖга келиб тушган жисмоний ва юридик шахсларнинг мурожаатлари тўғрисидаги умумлаштирилган**

**МАЪЛУМОТ**

Ўзбекистон Республикасининг 2017 йил 11 сентябрдаги “Жисмоний ва юридик шахсларнинг мурожаатлари тўғрисида”ги “Ўзбекистон Республикаси қонунига ўзгартириш ва қўшимчалар киритиш хақида” ги ЎРҚ-445-сонли Қонуни талаблари асосида “Ўзбек геология қидирув” АЖнинг мурожаатлар бўйича ишонч телефони ва расмий Uzgeo.uz веб сайти ўз иш фаолиятини олиб бормоқда.

Жисмоний ва юридик шахслар томонидан Жамиятга келиб тушаётган мурожаатлар мунтазам равишда тегишли масъул ходимлар ва ишчи гуруҳлар томонидан ўрганилиб ўз ечимини топиб келмоқда.

Жисмоний ва юридик шахслар жамиятнинг расмий Uzgeo.uz веб-сайтида махсус келтирилган шаклни тўлдириб, ўзларининг саволлари, аризалари ва шикоятлари, шунингдек таклифлари билан бевосита жамият бошқарув раисига мурожаат қилишлари мумкин

2024 йил давомида Жамиятга жисмоний ва юридик шахслар томонидан жами **132** та мурожаат келиб тушган.

Шулардан **15** таси ёзма, **18** таси оғзаки, **29** таси электрон шаклда,
**19** таси Ўзбекистон Республикаси Президентининг виртуал қабулхонаси,
**16** таси ишонч телефони ва **35** таси веб-сайт орқали келиб тушган мурожаатлар шаклида рўйхатга олинган.

Уларда кўтарилган масалаларнинг таҳлилига кўра ишга жойлашиш
**88** та, ишга тиклаш масаласи **14** та, ижтимоий химоя ва моддий ёрдам билан боғлиқ масалалар **6** та, иш хақи масаласи бўйича **13** та ҳамда турли хил масалалар бўйича **11** та мурожаатлар келиб тушган.

Келиб тушган мурожаатлардан **101** таси қаноатлантирилган, **30** тасига тушунтириш берилган, **1** та мурожаат такрорий бўлганлиги сабабли кўрмасдан қолдирилган.